open-index/open-wikipedia-markdown huggingface dataset:
משה חלאווה

רבי **משה חלאווה** (ידוע כ**מהר"ם חלאווה**) היה רב ספרדי במאה ה-14, פרשן התלמוד הבבלי ופוסק הלכה מן הראשונים.

## ביוגרפיה
נולד לרב דוד מקנגי, היה מתלמידי רבי יהודה בן הרשב"א, חי ופעל בעיר טורטושה שבספרד והיה מעורה בחיי הציבור היהודי במרחב בו פעל. ידועה התערבותו בפולמוס על משרת הרב הראשי ליהדות צרפת בין רבי ישעיה אשטרוק ורבי יוחנן טריוויש, במהלכה התעמת עם רבי מאיר בן ברוך מווינה.

עמד בקשרי מכתבים עם הר"ן, ועם רבנו פרץ הכהן, וכפי הנראה קיים קשרים עם תלמידם הריב"ש.

מתוך חיבורו על התלמוד, שרד רק הפירוש על מסכת פסחים. תשובותיו בהלכה הודפסו לראשונה בה'תשמ"ז (1987) מתוך כתב יד.

הוא האריך ימים עד סוף המאה ה-14 ואולי אף יותר. בנו רבי יהודה חלאווה חיבר את הספר "'''אמרי שפר'''", ביאור על ספר בראשית. בין תלמידיו נמנה הרב חיים גליפפה.

## לקריאה נוספת
* משה יהודה הכהן בלוי, **פירושים ושאלות ותשובות למהר"ם חלאווה**, בתוך: הקדמת המו"ל לספר **גיליון התוספות לרבינו אליעזר מטוך**, ניו יורק: שיטת הקדמונים, תשל"ז.
* משה הרשלר, **בפתח**, בתוך: **שו"ת מהר"ם חלאווה**, ירושלים: מכון שלם, תשמ"ז, עמ' 15–21.
*הרב גבריאל ציננער, **חידושי מהר"ם חלאווה - על מסכת פסחים**, עם ביאורים בשם נטעי גבריאל ומראי מקומות וליקוט גדולי האחרונים, ברוקלין, תשמ"ז, מהדורה חדשה ומתוקנת תשס"ה, עמוד ט–יד
* משה ש. שבת, 'השתלשלות התורה' ספרד-מזרח (ירושלים תשע"ד), עמ' רכב-רכד.

## קישורים חיצוניים
* 
;ספרו
* 
* 
* 

## הערות שוליים

קטגוריה:ראשוני ספרד
קטגוריה:מחברי ספרי שו"ת: ראשונים
קטגוריה:פרשני התלמוד
קטגוריה:ברצלונה: אישים
קטגוריה:יהודי ספרד במאה ה-14
שמואל דונרשטיין

**שמואל דונרשטיין** (נולד ב-11 בדצמבר 1952) הוא תעשיין, יזם ואיש עסקים ישראלי, יו"ר קבוצת רב-בריח (08) תעשיות בע"מ ויושב ראש ועדת החינוך בהתאחדות התעשיינים בישראל.

## ביוגרפיה
שמואל נולד בשנת 1952 ברמת גן למרדכי ומניה דונרשטיין. הוא למד בבית הספר העממי 'אורה' ולאחר מכן בגימנסיה 'דביר' ברמת גן. את שירותו הצבאי הסדיר עשה בחיל השריון כמפקד טנק בחטיבות 7 ו-500. במהלך מלחמת יום הכיפורים לחם במסגרת חטיבת אגרוף הברזל (חטיבה 205) בקרבות הבלימה והתקפת הנגד הישראלית ברמת הגולן, בפיקודו של יוסי פלד. בתום המלחמה ירדה החטיבה לחצי האי סיני ונפרסה כנגד הארמייה ה-2. שמואל המשיך לשרת עד לחודש מאי 1974, עת שוחררה יחידתו משירות מילואים.

בתום המלחמה החל שמואל ללמוד כלכלה באוניברסיטת תל אביב, אולם פרש לפני שהספיק לסיים את התואר, בעקבות רצונו להשתלב בשוק העבודה.

שמואל דונרשטיין נשוי לשלומית. הוא אב ל-3 ילדים וסבא לשישה נכדים. מתגורר כיום ברמת השרון.

## פעילות עסקית
בשנת 1975 מונה שמואל דונרשטיין לבעלים ומנכ"ל של מפעל לממתקים בשם **ממתקי מוטי**, חברה שהחלה את דרכה כחברה משפחתית קטנה בשנת 1975, ועד לשנת 1983, עת נמכרה לקונצרן עלית, הפכה לאחת מחברות הממתקים הגדולות בישראל, אשר העסיקה כ-300 איש.

בין השנים 1986-1994 עסק דונרשטיין ברכישת חברות תעשייה באמריקה הצפונית והמרכזית וכן באירופה והעתקתן למדינות דרום-מזרח אסיה, ביניהן: מלזיה, אינדונזיה, סינגפור ותאילנד. במסגרת תוכנית רכישה זו הצליח להקים, לאורך תקופה של 8 שנים, כ-14 מפעלים חדשים במדינות אלה.

בשנת 1994 יזם וניהל את פרויקט הקמת בנייני משרדים במבואות הדרומיים של חיפה, בניינים אשר יועדו לתעשיית ההיי-טק.
בשנת 1995 הקים את חברת **אופן גלרי** - חברת דלתות פנים אשר התפרסמה במכירת דלתות וחלונות מעוצבים היישר מאולמות התצוגה. 3 שנים מאוחר יותר, בשנת 1998, רכש שמואל דונרשטיין את **מפעלי עץ כרמיאל** ואיחד בין שתי החברות. דונרשטיין ניהל את החברה עד לשנת 2006.

בשנת 2008, בתום הקפאת הליכים שנמשכה כ-5 חודשים, רכש שמואל דונרשטיין את מפעל הדלתות של המותג **[[רב-בריח]]**.

בשנת 2014 קיבל את פרס התעשייה במעמד שר האוצר יאיר לפיד ושר הכלכלה נפתלי בנט. באותה השנה רכש מחדש את "מפעלי עץ כרמיאל", לאחר שזו נכנסה להקפאת הליכים בשל חובות שצברה.

## פעילות ציבורית
דונרשטיין הוא חבר ותיק בהתאחדות התעשיינים בישראל, וחבר פעיל בוועד הנאמנים במרכזי הטניס בישראל כשעיקר עיסוקו במסגרת הוועד הוא טיפול בנוער בסיכון באזורי הפריפריה. הוא חבר ועד המנהל של מכון התקנים הישראלי במהלך השנתיים האחרונות, וכן יו"ר ועדת החינוך של התאחדות התעשיינים במהלך השנתיים האחרונות.

## ראו גם
*רב-בריח

## קישורים חיצוניים

* שמואל דונרשטיין באתר רב-בריח
* 
* 
* 
* 
* 

## הערות שוליים

קטגוריה:תעשיינים ישראלים
קטגוריה:יזמים ישראלים
קטגוריה:אנשי עסקים ישראלים
קטגוריה:מנכ"לים ישראלים
קטגוריה:זוכי פרס התעשייה
קטגוריה:בוגרי גימנסיה דביר
קטגוריה:רמת השרון: אישים
קטגוריה:ישראלים שנולדו ב-1952
בוזלודז'ה

**בוזלודז'ה** (בבולגרית: **Бузлуджа**) היא אחת מהפסגות בהרי הבלקן שבבולגריה, שגובהה כ-1441 מטר מעל פני הים. בשנת 1868 היה במקום הקרב האחרון בין כוחות האימפריה העות'מאנית לבין המורדים הבולגרים.

כיום מוכרת הפסגה גם בזכות המבנה של המפלגה הקומוניסטית שנבנה בפסגתה. המבנה נבנה במטרה להנציח את האירועים שהתרחשו במקום בשנת 1891, כאשר סוציאליסטים בהנהגתו של דימיטר בלאגוב, נפגשו מקום במטרה לייסד את המפלגה הסוציאל-דמוקרטית של בולגריה, קודמתה של המפלגה הקומוניסטית של בולגריה. האתר נבנה במשך חמש שנים, ונפתח בשנת 1981. במהלך חמש שנות הבנייה תרמו אזרחי בולגריה שבועיים של עבודה באתר למען המשטר הקומוניסטי.

האתר ידוע בזכות מנורת הכוכב האדום שנמצא בראש המגדל שהיה אבן האודם הגדולה בבלקן ואומרים שהאירה עד לצפון יוון. לאחר נפילת המשטר הקומוניסטי בבולגריה אנשים בזזו את הכוכב ומכרו את אבני האודם, האתר הפסיק להיות מתוחזק וכיום הוא נטוש והרוס, וסגור לכניסת קהל.

## קישורים חיצוניים

* כתבה על המקום, בערוץ הווידאו של האקונומיסט

קטגוריה:בולגריה: הרים
ארייז'

**אַריֶיז**' (בצרפתית: **Ariège**, באוקסיטנית: **Arièja**) הוא מחוז (département) בחבל אוקסיטניה. המחוז נקרא על שם נהר בעל שם זהה, אחד מיובליו של נהר הגארון העובר בתוכו. המרכז המנהלי של המחוז הוא העיר פואה.

המחוז נמצא דרומית-מזרחית לגארון עילית, אוד למזרחו והפירנאים המזרחיים בדרום מזרח. בנוסף, המחוז גובל בדרום עם ליידה שבספרד ועם אנדורה.

המחוז הגדול (4,890 קמ"ר) מחולק לשלשה רבעים: פווה, פמייה וסן ז'ירון ול-332 קומונות. ב-28 במאי 2009 הוקם הפארק הלאומי האזורי הפירנאים הארייז'ים (Parc naturel régional des Pyrénées ariégeoises) המכסה כ-40 אחוזים מכלל שטח המחוז - 2,465 קמ"ר.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מידי פירנה
קטגוריה:צרפת: מחוזות
קטגוריה:גבול ספרד–צרפת
ארייז' (נהר)

ממוזער|הנהר חוצה את העיר טרסקון-סור-ארייז'|300x300px
נהר ה**ארייז**' (צרפתית: **Ariège**, אוקסיטנית: **Arièja**) הוא נהר בדרום צרפת. אחד מיובליו של נהר הגארון ואורכו 163.2 ק"מ.

מקורו של הנהר בהרי הפירנאים, בגובה 2,400 מטר מעל גובה פני הים. בדרכו, הוא מסמן חלק מהגבול בין צרפת לאנדורה. לאחר מכן הוא זורם צפונה, דרך מחוז ארייז' הקרוי על שמו ומחוז גארון עילית, שם הוא מתאחד עם הנהר גארון.

שמו של הנהר (בלטינית: Aurigera, מילולית: נושא זהב) מגיע מכך שהגאלים כרו זהב מן הנהר, באמצעות סינון הסחף.

## קישורים חיצוניים

## הערות שוליים

קטגוריה:מידי פירנה
קטגוריה:צרפת: נהרות
קטגוריה:אנדורה: גאוגרפיה
פואה

**פֿוּאָה** (בצרפתית: **Foix**; באוקסיטנית: **Fois**) היא עיירה במחוז ארייז', בדרום-מערב צרפת, המשמשת כמרכז המינהלי של המחוז. בעיר מתגוררים 9706 תושבים (נכון ל-2015).

העיר נוסדה ככל הנראה בידי קרל הגדול, שהקים על פסגת הגבעה בית תפילה שהפך למנזר ב-849. המנזר חוזק והפך למבצר, מבצר שעמד בפני התקפותיו של סימון הרביעי דה מונפור במהלך מסע הצלב האלביגנזי בשנים 1211–1217. האחרון שהחזיק בטירה כמקום מגוריו היה גסטון השלישי, דוכס פואה (1331–1391). במאה ה-16 הוסבה הטירה לבית סוהר שהתקיים עד 1864.

העיר עצמה התפתחה סביב המבצר, והגיעה לשיא גדולתה במאה ה-14. הטירה והמנזר וכן חלקי העיר העתיקים מהווים מוקד משיכה לתיירות.

## ערים תאומות
לעיר ברית ערים תאומות עם הערים:
* 
* 
* 

## קישורים חיצוניים

* 
* 

קטגוריה:מידי פירנה: ערים
ערפיח פוטוכימי

[300px|ממוזער|שמאל|[העיר האסורה בבייג'ינג תחת ערפיח]]
**ערפיח פוטוכימי** הוא ערפיח שאינו נגרם כמקובל משריפת פחם, אלא נובע מזיהום אוויר הנגרם מפליטות של כלי רכב ושל תעשייה, שנפלטים לאטמוספירה ומקיימים בה תגובות כימיות עם מזהמים אחרים, בעקבות חשיפה לקרינת השמש (בעיקר בימים חמים).

ערפיח בדרך כלל נוצר כתוצאה מתגובות פוטו-כימיות הכוללות תרכובות אורגניות נדיפות (VOC) וחומרים מזהמים (בעיקר תחמוצות חנקן או חומצה חנקתית) אשר בנוכחות אור השמש גורמות להיווצרותו של אוזון נמוך מזיק.

## התנאים להיווצרות ערפיח פטרוכימי
# אזורים מזוהמים-מרכזים עירוניים שנוסעים בהם כלי רכב רבים ונמצאים גם מפעלי תעשייה באזור 
# קרינת שמש
# אזור כלוא-ללא רוחות 

## מאפייני התופעה
ערפל חום בעל ריח חריף.

## הגורמים להיווצרות ערפיח פטרוכימי
תגובות כימיות בין חומרים שנפלטים משריפת דלקים, תגובות אלו מתבצעות באמצעות האנרגיה של קרינת השמש.

מיהם אותם חומרים? וכיצד הם נוצרים? 

# תחמוצות חנקן (NOXׂ)- אינם חלק ממרכיבי הדלק אלא תגובה כימית בין חמצן לחנקן שבאוויר בעקבות הטמפרטורות הגבוהות שנוצרות בזמן שריפת דלקים במכוניות או תחנות כוח.
# פחמימנים- נוצרים בעיקר כתוצאה משריפה לא מלאה של דלק. 

באמצעות קרינת השמש מתרחשות תגובות בין החומרים האלו ונוצר הערפיח הפוטוכימי.

הערפיח הפוטוכימי מורכב מתערובות של חומרים מחמצנים שהרכיב העיקרי בהם זה האוזון.

הסכנות של הבאים במגע עם הערפיח הפוטוכימי הם גירויים בעיניים והפרעות בדרכי הנשימה.

הפתרונות לבעיות אלו: שקיעת החמה וארובות גבוהות.

## ראו גם
* גשם חומצי
* הידלדלות שכבת האוזון

## קישורים חיצוניים

* 
* 
* הערך "ערפיח" באקו-ויקי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זיהום אוויר
קטגוריה:איומים ומפגעים סביבתיים
משבר בני הערובה בסידני

300px|ממוזער|שמאל|זרי פרחים ליד בית הקפה לינדט, יום אחרי
**משבר בני הערובה בסידני** אירע בין ה-15 בדצמבר ל-16 בדצמבר 2014 כאשר מוסלמי ממוצא איראני, השתלט על בית קפה השייך לרשת לינדט בסידני, אוסטרליה, והחזיק בכמה עשרות אזרחים כבני ערובה.

המוסלמי, מַאן הַרוֹן מוֹניס, שכינה עצמו "שייח' הארון" , היה פליט איראני שהואשם ב-2002 בתקיפה מינית של אישה שהגיעה אליו לקבלת טיפול רוחני, ובסיוע לרצח גרושתו שנה לפני כן. באותו חודש הודיע מוניס על המרת דתו מהאסלאם השיעי לאסלאם הסוני.

חמישה אזרחים הצליחו לברוח במהלך השתלטות המחבל על המקום. בני ערובה הוצבו מול הוויטרינות עם ידיים מורמות ובהן שלטים עם כיתובים אסלאמיים אופייניים כגון השהאדה.

המחבל פרסם סרטונים של החטופים כשהם מציגים את דרישותיו.

כוחות משטרה ולוחמה בטרור כיתרו את בית הקפה. המשבר הסתיים כעבור מספר שעות, לפנות בוקר, בחילופי אש בהם נהרגו מוניס ושניים מבני הערובה, גבר בן 34 ואישה בת 38.

יום לפני הפיגוע פרסם הרון באתר האינטרנט שלו:

## קישורים חיצוניים

* 

## הערות שוליים

קטגוריה:פעולות טרור ב-2014
קטגוריה:פיגועי מיקוח
קטגוריה:סידני: היסטוריה
קטגוריה:פיגועי טרור אסלאמי
קטגוריה:בני ערובה
קטגוריה:רצח באוסטרליה
קטגוריה:2014 באוקיאניה
קאבום

**קאבום** הוא סרט נעורים אמריקאי אלטרנטיבי מסוג מדע בדיוני משנת 2010 שנכתב ובוים על ידי גרג אראקי. עלילתו סובבת סביב מערכות היחסים המיניות של קבוצת תלמידי מכללה והחקירה שלהם של כת סודית ומשונה.

## עלילה
סמית' הוא סטודנט בן 18 עם תיאבון מיני רב שלא מגדיר את נטייתו המינית. הוא לומד במכללה יחד עם חברתו הטובה סטֶלה, ולאחרונה הוא חולם חלומות משונים. הוא דלוק על ת'ור, שותפו הסטרייט לחדר. סמית' וסטלה יוצאים למסיבה שם סטלה מבלה עם לורלאי, אותה סמית' מזהה מחלומותיו. סמית' מבחין בבחור והם מחליפים ביניהם מבטים, אך דעתו מוסחת כשבחורה אדומת שיער, שהופיעה גם היא בחלומותיו של סמית', מקיאה על נעליו. כשסמית' מנקה את נעליו בשירותים הוא פוגש שם בלונדון, סטודנטית נוספת שמתחילה איתו, והם הולכים לביתה שם הם מקיימים יחסי מין.

סמית' מבקר בחוף נודיסטים שם הוא פוגש גבר בשם האנטר, הם שוכבים, וסמית' מאוכזב לגלות שהאנטר נשוי. סטלה מגלה שלורלאי היא מכשפה. היא מנסה להפרד ממנה אך לוראלי לא מוכנה לקבל זאת והיא משתלטת על גופו של סמית' על מנת להפחיד את סטלה. מאוחר יותר לוראלי מנסה לחנוק את סטלה כשהיא בשירותים, אך כשסטלה משפריצה עליה מים לורלאי נשרפת ונעלמת.

סמית' פוגש באנשים במסכות של חיות הרודפים אחרי הנערה אדומת השיער והורגים אותה. הוא לא יודע אם חלם זאת, עד שהוא קורא בעיתון שנמצאה גופה של נערה בפח באזור המכללה. מאוחר יותר הוא פוגש באחותה התאומה, המספרת לו שהיא נחטפה לפני שנים רבות על ידי האנשים במסכות בחיות. הוא פוגש גם בבחור אותו ראה במסיבה המציג עצמו בשם אוליבר, ומזמין את סמית' לצאת עמו.

לבסוף האנשים במסכות החיות לוכדים את סמית', לונדון, ואמו של סמית'. הם קושרים אותם ומכניסים אותם לרכב כדי להפגיש ביניהם לבין ראש הכת הסודית שהם חברים בה וסמית' מגלה כי ראש הכת הוא אביו.

סטלה, אוליבר וסטודנט מסטול המכנה עצמו "המשיח" מתאחדים ונוסעים אחריהם. אוליבר מספר לסטלה שגם לו יש כוחות כמו של לוראלי, ושהוא חיפש את סמית' על מנת להגן עליו. מסתבר שהאנשים במסכות החיות הם למעשה+ת'ור, האנטר וחברו של ת'ור, רקס, והם מתכוונים לקחת את סמית' ולונדון למקלט גרעיני תת-קרקעי, כיוון שראש הכת מתכנן להשמיד את העולם בעזרת פצצות גרעיניות, על מנת להקים עולם חדש, בו יחיו רק חברי הכת, כשסמית' יהיה מנהיגם.

הסרט מסתיים כשהמשיח מתנגש ברכב של חברי הכת בניסיון לעצור אותם, ושני הרכבים נופלים מגשר, ואביו של סמית' לוחץ על כפתור והעולם כולו מתפוצץ.

## פרסים
הקרנת הבכורה של הסרט התרחשה בפסטיבל קאן, שם זכה הסרט בפרס ה"Queer Palm" הראשון אי פעם.

## שחקנים
*תומאס דקר - סמית'
*ג'ונו טמפל - לונדון
*האלי בנט - סטלה
*כריס זילקה - ת'ור
*קלי לינץ' - ניקול
*רוקסן מסקוידה - לורלאי

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2010
קטגוריה:סרטי להט"ב אמריקאיים
קטגוריה:סרטים על כתות
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-2010
Junip

**Junip** (בתרגום חופשי: ג'וניפ) היא להקת פולק רוק ואינדי רוק שוודית. בלהקה חברים חוזה גונזלס (שירה וגיטרה) וטוביאס וינטרקורן (קלידים), כאשר מוזיקאים נוספים משתפים עמם פעולה באופן זמני להקלטות ולהופעות. שירם "Far Away" היה חלק מפסקול הסרט חייו הסודיים של וולטר מיטי.

## היסטוריה
הלהקה הוקמה בשנת 1998 על ידי חברי הילדות חוזה גונזלס, טוביאס וינטרקורן ואליאס אראייה. הלהקה הוקמה כתוצאה מתחביב משותף של השלושה, כאשר אלו התעסקו בעבודות שלא קשורות למוזיקה: וינטרקורן היה מורה במשרה חלקית, אראייה סטודנט לאומנויות וגונזלס סטודנט לביוכימיה. ב-2000 הם הוציאו את המיני אלבום הראשון שלהם, Straight Lines.

פעילות הלהקה הוקפאה בשנת 2003, כתוצאה מהתפתחות קריירת הסולו של גונזלס, שעזב את לימודיו והחל להופיע ולהתפרנס ממוזיקה. בשנת 2005 יצא המיני אלבום השני שלהם, Black Refuge, שאחר יציאתו יצא גונזלס לסיבוב הופעות לבדו.

האלבום באורך המלא הראשון של הלהקה, Fields, יצא בשנת 2010. בסיבוב ההופעות שלווה ליציאתו הצטרפו ללהקה באופן זמני גם בסיסט. לאחר שלוש שנים, הוציאה הלהקה את אלבומה השני, הקרוי על שמה - Junip. לאחר יציאת האלבום ומעט לפני היציאה לסיבוב הופעות המלווה אותו, עזב אראייה את הלהקה, והוחלף בעת הופעות במתופפים אחרים.

שירים רבים של הלהקה שימשו כפסקול לסדרות רבות. שירם "Without You" שימש כפסקול בפרק האחרון של הסדרה The Nine Lives of Chloe King של הערוץ האמריקאי ABC Family באוגוסט 2011, ובנוסף בסדרה Suits באוגוסט 2012. שירם "Line Of Fire" שימש כפסקול בפרק של הסדרה שובר שורות של הערוץ האמריקאי AMC.

## דיסקוגרפיה
### אלבומים
* 2010 - Fields
* 2013 - Junip

### מיני-אלבומים
* 2000 - Straight Lines
* 2005 - Black Refuge
* 2010 - Rope and Summit
* 2011 - In Every Direction

## קישורים חיצוניים
* 

## הערות שוליים

קטגוריה:להקות פולק
למת שוורץ

באנליזה מרוכבת, **למת שוורץ** (Schwarz lemma) היא טענה הקובעת כי פונקציה מרוכבת אנליטית ממעגל היחידה לעצמו המתאפסת באפס נשלטת על ידי פונקציית הזהות. הלמה נובעת כמעט ישירות מעקרון המקסימום של פונקציות אנליטיות.

את הלמה ניסח והוכיח הרמן שוורץ. הלמה, פשוטה ככל שתהיה, היא הבסיס לטענות רבות אחרות, חלקן מורכבות במיוחד, כמו משפט המיפוי של רימן.

## ניסוח
יהי D=\{z \in \mathbb{C} : |z| עיגול היחידה ללא השפה.

תהי f:D \rightarrow \overline D פונקציה אנליטית, כך ש-f(0)=0. מתקיים:
* \forall z \in D:|f(z)|\le |z|.
* |f'(0)| \le 1.
אם בסעיף הראשון מתקיים שוויון עבור z \neq 0, או שמתקיים שוויון בסעיף השני, אזי קיים c \in \mathbb{C}, |c|=1 כך ש-\forall z \in D: f(z)=cz.

## הוכחה
נגדיר פונקציית עזר:


g(z)=\begin{cases} \frac { f(z) }{ z } \quad z\neq 0 \\ f'(0)\quad \quad z=0 \end{cases}

אז g אנליטית על D. לכל \varepsilon >0 ולכל |z| \le 1-\varepsilon מתקיים לפי עקרון המקסימום:


|g(z)|\le \max _{ |z|=1-\varepsilon  }{ |g(z)| } =\max_ \le \frac { 1 }{ 1-\varepsilon}

אם משאיפים \varepsilon \rightarrow 0, שוב לפי עקרון המקסימום מקבלים \forall z \in D : |g(z)| \le 1, כלומר \forall z \in D:|f(z)| \le |z| (הגרירה היא לכל z \neq 0, אך ל-z=0 זה ברור). בפרט, עבור אי השוויון ל-g ב-z=0 מקבלים |f'(0)| \le 1.

כעת, אם מתקיים שוויון כנ"ל באחד הסעיפים, הרי ש-g(z)=1 עבור **נקודה פנימית** של D, ולכן לפי עקרון המקסימום  g קבועה ושווה לקבוע עם ערך מוחלט 1, ולכן מקבלים f(z)=cz, |c|=1.

## למת שוורץ-פיק
גרסה נוספת (ולמעשה שקולה) ללמת שוורץ היא **למת שוורץ-פיק** (על שם גאורג פיק):

תהי f:D \rightarrow D אנליטית. אז לכל z_1 , z_2 \in D מתקיים:

\left|\frac{f(z_1)-f(z_2)}{1-\overline{f(z_1)}f(z_2)}\right| \le \left|\frac{z_1-z_2}{1-\overline{z_1}z_2}\right|

ומתקיים **אי שוויון שוורץ-פיק**:

\frac{\left|f'(z)\right|}{1-\left|f(z)\right|^2} \le \frac{1}{1-\left|z\right|^2}.

### הוכחה
לכל a \in D נגדיר \phi_a(z)=\frac{z-a}{1-\overline{a}z}. קל לבדוק כי \phi:D \to D אנליטית והפיכה, עם הפכית {\phi}_{-a}.

אם כן הטענה שצריך להוכיח היא |{\phi}_{f(z_2)}(f(z_1))| \le |{\phi}_{z_2}(z_1)|. היות שהפונקציה הפיכה, אפשר להחליף z_1 \rightarrow {\phi}_{-z_2}(z_1), ונקבל ששקול להוכיח
|{\phi}_{f(z_2)}(f({\phi}_{-z_2}(z_1)))| \le |z_1|.

כעת נשתמש בלמת שוורץ - נגדיר G(z_1)={\phi}_{f(z_2)}(f({\phi}_{-z_2}(z_1))). אז G:D \rightarrow D,
ומתקיים G(0)={\phi}_{f(z_2)}(f({\phi}_{-z_2}(0)))={\phi}_{f(z_2)}(f(z_2)))=0, ולכן מקבלים הדרוש.

כדי להסיק את אי שוויון שוורץ-פיק, נשים לב שמהחלק הראשון נובע
\left|\frac{f(z_1)-f(z_2)}{z_1-z_2}\right| \cdot \left|\frac{1}{1-\overline{f(z_1)} f(z_2)}\right| \le \left|\frac{1}{1-\overline{z_1} z_2}\right|; אי השוויון נובע כאשר משאיפים z_1 \rightarrow z_2.

## תוצאות נוספות
להלן תוצאות נוספות מלמת שוורץ.
* כל פונקציה אנליטית f:D \rightarrow D בעלת שתי נקודות שבת היא הזהות.
* יהי H=\{z: \operatorname{Im}z>0\} חצי המישור המרוכב העליון. כל פונקציה f:H \rightarrow H מקיימת את אי השוויון:

\forall z_1,z_2 \in H: \left|\frac{f(z_1)-f(z_2)}{\overline{f(z_1)}-f(z_2)}\right|\le \frac{\left|z_1-z_2\right|}{\left|\overline{z_1}-z_2\right|}.

## לקריאה נוספת

* S. Dineen (1989), The Schwarz Lemma, Oxford


## קישורים חיצוניים
* 

שוורץ
קטגוריה:הוכחות
שוורץ
גרינלנד (סרט)

***גרינלנד*** הוא סרט מותחן אסונות אמריקאי משנת 2020 בבימויו של ריק רומן ונכתב על ידי כריס ספרלינג. בסרט מככבים ג'רארד באטלר (שגם הפיק), מורנה בקארין, רוג'ר דייל פלויד, סקוט גלן, דייוויד דנמן והופ דייוויס, ועוקב אחר משפחה שצריכה להילחם על הישרדות כשכוכב שביט משמיד כוכבי לכת דוהר לכדור הארץ.

במקור תוכנן לצאת לאקרנים בקולנוע בארצות הברית, *גרינלנד* נדחה מספר פעמים בגלל מגפת COVID-19 . הסרט שוחרר על ידי STXfilms, באמצעות וידאו על פי דרישה ב-18 בדצמבר 2020, ולאחר מכן הושמע ב־HBO Max ו־Amazon Prime . הוא עדיין שוחרר בתיאטרון בטריטוריות אחרות, החל מבלגיה ב-29 ביולי 2020. הסרט קיבל ביקורות חיוביות בדרך כלל מהמבקרים והכניס 52.3 מיליון דולר ברחבי העולם עם תקציב הפקה של 35 מיליון דולר.

סרט המשך, *Greenland: Migration*, נמצא בפיתוח, כאשר וואך, באטלר, בקארין ופלויד חוזרים כולם.

## קישורים חיצוניים

* 

קטגוריה:סרטים אמריקאיים משנת 2020
קטגוריה:סרטי אסונות
קטגוריה:סרטי 2020
כלב ים כובעי

**כלב ים כובעי** (שם מדעי: *Cystophora cristata*) הוא מין יחיד בסוגו של כלב ים, החי באוקיינוס הארקטי. שמו ניתן כי הזכר מנפח את אפו לצורת כובע כדי למשוך נקבות.

## מאפיינים
כלב הים הכובעי נמצא רק במערב ומרכז צפון האוקיינוס האטלנטי מסבאלברד במזרח עד מפרץ סנט לורנס שבקנדה במערב. זהו כלב ים אפור כסוף, בעל כתמים שחורים וראש כהה יותר. לגורים פרווה כחולה-אפורה עם בטן לבנה.

משקלם של הזכרים 300-410 ק"ג ואורכם עד 2.6 מטר. אצל כלב הים הכובעי קיימת דו צורתיות זוויגית והזכר גדול מהנקבה בהרבה, משקלה הממוצע של הנקבה 145-300 ק"ג ואורכה עד 2.03 מטר. 

כלב הים ניזון בעיקר מסרטנים, קריל ודגים עם תוספת של דיונונים, רכיכות וכוכבי ים. וכן מדגים אדומים (ממשפחת Berycidae) ומדגי *Mallotus* העשירים בשומנים.

כלב הים חי בעיקר על קרחונים צפים באוקיינוס וגם בחופי ים סלעיים וצולל לעומק 100-600 מטר. 

המין נמצא בסכנת הכחדה עקב ציד בשביל עורם, זיהום ימי והסתבכותם ברשתות דייגים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:כלבי ים
קטגוריה:האזור הארקטי: יונקים
קטגוריה:קנדה: יונקים
קטגוריה:יונקים יחידים בסוגם
קטגוריה:דנמרק: יונקים
קטגוריה:מגה-פאונה של האוקיינוס הארקטי
ליטא במשחקים הפאראלימפיים

**[[ליטא]]** השתתפה בכל **[[המשחקים הפאראלימפיים|משחקי הקיץ הפאראלימפיים]]** מאז הכריזה על עצמאותה ב-1991. עד המשחקים הפאראלימפיים סיאול (1988) התחרו ספורטאים ליטאים במסגרת משלחת ברית המועצות. במשחקי החורף לקחה ליטא חלק פעם אחת בלבד, ב.

## היסטוריה
ב-1991 הכריזה ליטא על עצמאותה. מרבית המדינות שהרכיבו את ברית המועצות יוצגו באולימפיאדת ברצלונה במשלחת אחת, ואולם ליטא, בדומה לשכנותיה לטביה ואסטוניה, שלחה משלחת עצמאית. ליטא שלחה למשחקים משלחת של ארבעה ספורטאים, שלוש נשים וגבר אחד, שזכו בשבע מדליות פאראלימפיות, מהן ארבע מדליות כסף ושלוש מארד. 

ב נשלחו תשעה ספורטאים לייצג את המדינה (שישה גברים ושלוש נשים) ששבו למולדתם עם שיא לאומי של 11 מדליות פאראלימפיות, בהן שלוש מדליות זהב. האתלטית מלדה באומגרטה הייתה לאחת הספורטאיות הבולטות במשלחת כשזכתה בשתי מדליות זהב וקבעה שני שיאי עולם בקטגוריה בה התחרתה (קטגוריה F41) עם מרחק של 9.07 מטרים בהדיפת כדור ברזל, ותוצאה של 30.80 מטרים בזריקת דיסקוס. ספורטאית נוספת שבלטה במשלחת הייתה אלדונה גריגלינינה (Aldona Grigaliūnienė) שזכתה בתחרות הקפיצה לרוחק, עם שיא עולם של 4.49 מטרים. 

גריגלינינה זכתה במדליית הזהב הרביעית בהיסטוריה של ליטא בתחרות הדיפת כדור הברזל ב כשקבעה שיא עולם של 11.07 מטרים.

## מדליות לפי אולימפיאדה
### משחקי הקיץ

### משחקי החורף

## ראו גם
* ליטא במשחקים האולימפיים
* ליטא במשחקים האולימפיים לנוער

## קישורים חיצוניים

* ליטא באתר הוועד הפאראלימפי הבינלאומי

## הערות שוליים

קטגוריה:מדינות במשחקים הפאראלימפיים
קטגוריה:ליטא: ספורט
מסיבת קוקטייל

[ממוזער|מסיבת קוקטייל במלון "אימפריאל" ב[טוקיו, יפן, 1961]]
[160px|ממוזער|קוקטייל טיפוסי המוגש ב[כוס מרטיני]]
**מסיבת קוקטייל** היא מסיבה בה מגישים קוקטיילים ומשקאות חריפים אחרים לצד מתאבנים וכיבוד קל. מסיבות קוקטייל מאורגנות לרוב לצורך יצירת קשרים בין-אישיים ורישות עסקי.

לעיתים מסיבות קוקטייל מתרחשות ב"האפי האור", ויש שהן משמשות כאירוע מעבר בין שני אירועים חשובים יותר ומאפשרות למשתתפי האירוע להתארגן לקראת האירוע הבא.

למרות שיש שייחסו את המצאת הרעיון לסופר הבריטי אלק וו (אחיו הגדול של אוולין וו) באביב 1924 מדווחים מקורות מוקדמים יותר על מסיבת קוקטייל שארגנה יוליוס ס. וולס ב-1917 בסנט לואיס, מיזורי.

## ראו גם
* שמלת קוקטייל

## קישורים חיצוניים

## הערות שוליים

קוקטייל
קטגוריה:תרבות שתיית אלכוהול
תאודור קיסלוב

**תאודור** (**תדי**) **קיסֶלוֹב** (20 בספטמבר 1914 – 24 במאי 1979) היה אדריכל ישראלי.

## ביוגרפיה

תאודור קיסלוב נולד ב-1914 בבואנוס איירס, בעת שהוריו שהו בארגנטינה בשליחות. בגיל שש הגיע עם המשפחה לארץ ישראל והתגורר בתל אביב. את לימודי האדריכלות התחיל בשנת 1935 בבוז אר בפריז וסיים אחרי מלחמת העולם השנייה ב-Académie Royale des Beaux-Arts בבריסל. עם שובו ארצה השתתף במלחמת העצמאות לאחר שהתגייס לחיל ההנדסה. ב-1949 נישא לציירת סופיה צוקר, בת דודתו של הרב חיים יעקב רוטנברג. עם שחרורו מצה"ל עבד באגף התכנון והבנייה הממשלתי וב-1951 פתח משרד אדריכלים ומהנדסים שנקרא "תכנון", שפעל כקואופרטיב. ב-1954 בנה המשרד את הפרויקט הראשון באילת, ומאז ועד לשנות ה-70 היה קיסלוב אדריכל פעיל בעיר. ב-1978 פתח קיסלוב משרד אדריכלים חדש ביפו העתיקה, במשותף עם שתי בנותיו, תאה קיסלוב וליאורה קיסלוב-קיי, וחתנו עולש קיי. קיסלוב נפטר ב-1979. המשרד המשפחתי, קיסלוב קיי אדריכלים פועל עד היום.

קיסלוב הגיע להישגיו הגדולים דווקא בפרויקטים ה"בנליים", העממים. עבודותיו נושאות ערך נוסף לא רק בזכות חוסר הראוותנות שבהם אלא מעצם היות בנייניו ותכנון הערים שלו מיועדים לשימוש הציבור כולו. בתי הפטיו לדוגמה היו פשוטים מבחינה הנדסית וקלים לבנייה, והוא האמין שלא צריך להיות מיומן בעבודת בניין על מנת לבנותם. הוא קיווה שכל אדם יוכל לבנות את ביתו כנשען על יסודותיו של האחר. זוהי בנייה מהסוג הצנוע והרגיש ביותר. בתכנון "הפטיו הגדל", פרי רעיונו של בית הגדל עם השוכנים בו, טמון היחס המיוחד לתא המשפחתי והקשר המשפחתי. פתרונות נוספים כדוגמת חצר המשחקים המשותפת והקרירה לתלמידי בית הספר "עציון גבר" או פריסת בתי הפטיו מנגד לשיכונים הגבוהים ליצירת יחסי הדדיות ותלות ביניהם מעידים כי לעיתים כי ניתן לזקק את האמת הארכיטקטונית לאמירה פשוטה, שקופה וחד משמעית.

בין הפרויקטים המוכרים שלו באילת ניתן למצוא את מלון אילת, מלון נפטון, שכונות בתי הפטיו, שני בתי ספר מקוררים, בית ספר שדה, תחנה מרכזית אגד, מוסך אגד, תכנון הלגונה בעיר ועוד רבים ואחרים. המרחב האילתי, הוביל אותו להשתמש באמצעים חדשניים כגון שבירת המאסות, גיוון בחומרים וניצול הצללות וכיווני רוח מקומיים. בפרויקטים אלו הציע בנייה דלת תקציב למגורים, למסחר ולציבור, התאמה חזותית ופרוגרמתית של הפרויקט למקום ואדריכלות אינטימית המקפידה על יחסי הדדיות בין רשות הרבים לרשות הפרט.

## פרויקטים בולטים
*שכונת בתי פטיו "בלוק גלוי", אילת, 1956
* שיכון מגורים, שכונה לדוגמה, באר שבע, 1959-1963
*מלון אילת, אילת, 1955
*מלון נפטון (היום מלון רימונים), אילת, 1969
*תחנה מרכזית אגד, אילת, 1969
*שיכוני מגורים, "מעבר מקורה", שדרות הנשיאים באר שבע, 1969
*מרכז מבקרים מצפה רמון, 1955
*בית ספר שדה אילת, 1973
*חדר אוכל, תמנע, 1955

## גלריית תמונות

|מלון אילת, מבט, נבנה ב-1955
|מודל. מוזיאון השואה
|פתיחת המשרד
קובץ:Housing Beer Sheva.jpg|שכונה ה' באר שבע, 1963
|שכונת בתי פטיו בלוק גלוי אילת
|מועדון שכונתי מפלגת פועלי א"י. 1959
|מרכז מבקרים מצפה רמון
|בית ספר שדה אילת


## קישורים חיצוניים
* 
* 
* מיכאל יעקובסון: סקירה על מתחם סינג סינג באילת, באתר 'חלון אחורי', 18.12.14
* סרטו של נתן גרוס "הי דרומה לאילת" הופק עבור הסתדרות העובדים הכללית ב-1954

## הערות שוליים

קטגוריה:אדריכלים ישראלים
קטגוריה:ישראלים ילידי ארגנטינה
קטגוריה:ישראלים שנולדו ב-1914
קטגוריה:ישראלים שנפטרו ב-1979
סברו אוצ'ואה

**סברו אוצ'ואה דה אלבורנוס** (בספרדית: **Severo Ochoa de Albornoz**; 24 בספטמבר 1905 - 1 בנובמבר 1993) היה פיזיקאי וביוכימאי אמריקאי-ספרדי.

אוצ'ואה הוא חתן פרס נובל לפיזיולוגיה או לרפואה לשנת 1959 יחד עם ארתור קורנברג.

## ביוגרפיה
### ראשית חייו
אוצ'ואה נולד ב-1905 בלוארקה (אסטוריאס), ספרד לסברו מנואל אוצ'ואה, עורך דין ואיש עסקים, ולכרמן דה אלבורנוס. אביו מת כשהיה בן שבע, ויחד עם אמו הוא עבר למאלגה, שם למד בבית ספר יסודי ותיכון. העניין שלו בביולוגיה גבר עקב פרסומיו של חתן פרס נובל הספרדי סנטיאגו רמון אי קחאל. ב-1923, הלך אוצ'ואה ללמוד רפואה באוניברסיטת מדריד, ולמד תחת חואן נגרין.

נגרין עודד  את אוצ'ואה ועוד סטודנט, חוסה ואלדקאסאס, לבודד קריאטינין משתן. שני הסטודנטים הצליחו ופיתחו שיטה למדוד רמות נמוכות של קריאטינין. בקיץ 1927 שהה בגלאזגו, שם עבד עם ד"ר נואל פטון על המטבוליזם של קראטין.
לקראת סוף הקיץ חזר אוצ'ואה לספרד, שם פרסם יחד עם ואלדקאסאס מאמר לכתב העת לביוכימיה, סימן דרך לפתיחת קריירת הביוכימיה של אוצ'ואה.

בקיץ 1929 השלים אוצ'ואה את התואר הראשון שלו ברפואה והתחיל להתעניין בנסיעה לחו"ל כדי לצבור ידע. עבודותיו בנושא הקריאטינין והקראטין הובילו אותו לקבלת הזמנה לעבוד עם אוטו מאירהוף בברלין. בזמן עבודתו עם מאירהוף היה המכון שבו עבדו פופולרי למדי, ולכן זכה אוצ'ואה לפגוש מדענים רבים כגון אוטו היינריך ורבורג, קרל ניוברג ופריץ אלברט ליפמן.

ב-1930 חזר אוצ'ואה למדריד כדי להשלים את תזת הרפואה שלו, שפורסמה באותה השנה. ב-1931, נישא אוצ'ואה לכרמן גארסיה כוביאן; לזוג לא היו ילדים. לאחר מכן הוא החל את לימודי הפוסט-דוקטורט במכון לונדון הלאומי למחקר רפואי (NIMR), שם הוא עבד עם הנרי דייל.

בשנת 1933 חזר אוצ'ואה למדריד, שם הוא החל ללמוד על תהליך הגליקוליזה בשרירי הלב. כעבור שנתיים הוצע לו להיות מנהל מכון הפיזיולוגיה החדש באוניברסיטת מדריד. אך הוא מונה במקביל לפרוץ מלחמת האזרחים הספרדית, ולכן החליט לנדוד ברחבי אירופה. הוא עזב את ספרד וחזר למכונו של מאירהוף, שמוקם מחדש בהיידלברג. בשנים 1938–1941 עבד באוניברסיטת אוקספורד.

### שהותו בארצות הברית

אוצ'ואה נסע לארצות הברית, שם עבד בכמה אוניברסיטאות. ב-1942 התמנה לעמית מחקר בבית הספר לרפואה של אוניברסיטת ניו יורק, ולאחר מכן נתמנה לעוזר של פרופסורים לביוכימיה (1945), לפרמקולוגיה (1946) ובחזרה לביוכימיה (1954). 

ב-1956, קיבל אוצ'ואה אזרחות אמריקאית. בשנת 1959 קיבל אוצ'ואה פרס נובל לפיזיולוגיה או לרפואה על מחקרו בנושא הסינתזה של ה-RNA.

בשנת 1979 קיבל אוצ'ואה את המדליה הלאומית למדעים.

אוצ'ואה המשיך לחקור את סינתזת החלבון עד 1985, ואז חזר לספרד, שם ייעץ למדענים ולמשרד המדע הספרדי.

אוצ'ואה נפטר ב-1 בנובמבר 1993 במדריד. אשתו נפטרה ב-1986.

## פרסים והוקרה

## קישורים חיצוניים

* 
* 

## הערות שוליים

קטגוריה:פיזיקאים ספרדים
קטגוריה:מהגרים מספרד לארצות הברית
קטגוריה:פיזיקאים אמריקאים
קטגוריה:ביוכימאים אמריקאים
קטגוריה:זוכי פרס נובל לפיזיולוגיה או לרפואה
קטגוריה:זוכי המדליה הלאומית למדעים
קטגוריה:בוגרי אוניברסיטת קומפלוטנסה של מדריד
קטגוריה:אמריקאים שנולדו ב-1905
קטגוריה:אמריקאים שנפטרו ב-1993
טבח התלמידים בפשאוור

**טבח התלמידים בפשאוור** היה אירוע בו פרצו שבעה טרוריסטים מארגון הטליבאן ב-16 בדצמבר 2014 לבית ספר בעיר פשאוור שבצפון מערב פקיסטן. 145 אנשים נרצחו, ביניהם 132 תלמידים בגילאים 6–16. עשרות תלמידים נוספים נפצעו ופונו לבית החולים המקומי. כלי התקשורת במדינה דיווחו על חילופי אש בין המחבלים לכוחות הצבא. הטבח היה לאירוע הטרור החמור ביותר מאז הפיגוע בקראצ'י ב-2007.

שבעה חמושים נכנסו למבנה בית הספר המכיל בדרך כלל כ-1,000 אנשים מורים ותלמידים. בית הספר מנוהל על ידי הצבא ולומדים בו ילדיהם של אנשי צבא פקיסטן. התוקפים החלו לירות על כל הנקרה בדרכם, על פי אופי ההתקפה נראה שלא הייתה לתוקפים מטרת מיקוח ולא נעשה ניסיון של השארת חטופים, אלא להרוג ככל שניתן, כולל ילדים, נערים וצוות המורים.

ראש ממשלת פקיסטן, נוואז שריף, הבטיח כי האחראים למתקפה המחרידה "לא יזכו לרחמים". דובר הטליבאן אמר כי ארגונו לוקח אחריות למתקפה. , אמר דובר הארגון בהתייחסו לפעולות של צבא פקיסטן בצפון המדינה הנמשכות מאז חודש יוני האחרון.

על פי סוכנויות הידיעות ופרשנים רבים, אופי ההכנות לאירוע והפיגוע עצמו היו דומים מאוד למשבר בני הערובה בבסלאן (2004).

כתגובה לפיגוע, פקיסטן חידשה את עונש המוות, הגבירה את המלחמה בצפון-מערב פקיסטן, והסמיכה בתי דין צבאיים לשפוט אזרחים שביצעו פיגועי טרור. 16 מחבלים שהשתתפו בפיגוע נתפסו ונשפטו. ב-2 בדצמבר 2015 נגזר על ארבעה מחבלים עונש מוות בתלייה. הנאשמים האחרים ערערו לבית המשפט העליון של פקיסטן, אך ערעורם נדחה.

מתכנן הפיגוע, עומר ח'אליד, לא נתפס. באוקטובר 2017 דווח כי הוא נהרג בתקיפת כלי טיס בלתי מאויש של צבא ארצות הברית באפגניסטן, אך מאוחר יותר הדיווח התגלה כשגוי, והוא נוסף לרשימת המבוקשים.

## ראו גם
*הפיגוע באוניברסיטת באצ'ה חאן (2016)

## קישורים חיצוניים

* 
* 
* 
* 

קטגוריה:התקפות על בתי ספר
קטגוריה:פיגועי טרור אסלאמי
קטגוריה:מעשי טבח
קטגוריה:טליבאן: פיגועים
קטגוריה:פיגועי טרור בפקיסטן
קטגוריה:פעולות טרור ב-2014
קטגוריה:2014 באסיה
תפילת תשלומים

[שמאל|ממוזער|220px|קצין צה"ל, [עשהאל לובוצקי בזמן תפילה במלחמת לבנון השנייה]]

**תפילת תשלומים** (בספרות ההלכתית נהגה: **תפילת תשלומין**), היא תפילה שמתפלל אדם שהחסיר בשוגג אחת מן התפילות, וזמנה של התפילה המקורית כבר עבר, והוא משלימה בזמן התפילה הבאה ביום.

## זמני התפילות
זמני התפילות נתקנו על ידי חז"ל (על פי המסורת שקיבלו משלושת האבות). זמני התפילה חופפים לזמני הקרבת קרבנות התמיד, שהוקרבו מדי יום, בבית המקדש.
* תפילת שחרית - נקבעה כנגד תמיד של שחר, שזמנו מעלות השחר, ועד ארבע שעות, ואם עברו ארבע שעות ועדיין לא התפלל שחרית, יכול בדיעבד להתפלל עד חצות היום. במקרה זה, לא יהיה זכאי לשכר תפילה בזמנה, אך עדיין יזכה בשכר תפילה.
* תפילת מנחה - נקבעה כנגד תמיד של בין הערביים, שזמנו מתחיל משש שעות ומחצה (6 וחצי שעות זמניות). סוף זמן מנחה, הוא בסוף היום, עם תום 12 שעות זמניות.
* תפילת ערבית - נקבעה לפי הזמן שבו מעלים את האיברים והפדרים, של תמיד של בין הערביים, על המזבח, שהוא צאת הכוכבים. 
לאחר שעבר זמנה של תפילה כלשהי, אין אדם יכול להתפלל עוד את אותה תפילה.

## תשלומין
אם אדם החסיר אחת מהתפילות במזיד, אינו יכול להשלים את התפילה החסרה. אך אם החסרת התפילה נעשתה בשוגג, או באונס, קיימת אפשרות הלכתית, להשלים את התפילה שהוחסרה.
### כיצד משלימים
החסיר תפילת שחרית, חוזר ומתפלל פעם נוספת, לאחר מנחה, את תפילת העמידה. כך אם החסיר תפילת מנחה, חוזר ומשלים לאחר ערבית, ואם החסיר תפילת ערבית, חוזר ומשלים לאחר שחרית.

אין להסמיך את שתי תפילות העמידה האחת לשנייה, אלא ימתין ביניהן לכל הפחות את הזמן הדרוש לצעידת ארבע אמות.

אם לא השלים מיד לאחר התפילה השנייה, יכול להשלים כל עוד חל זמנה של התפילה השנייה.

אם החסיר שתי תפילות, נחלקו הראשונים אם ניתן להשלימן, ונפסקה ההלכה ששוב אינו יכול להשלים את הראשונה, אלא רק את השנייה, ושנכון שישלים את יתר התפילות כשהוא מתנה שאם פטור הוא מהתפילות תחשבנה כתפילות נדבה.

זמן ההשלמה הוא הקובע, ולכן: 
* תפילת מנחה של חול, שמושלמת בשבת (בערבית), מתפלל פעמיים תפילת עמידה עם "אתה קדשת", 
* תפילת מנחה של חול, המושלמת בראש חודש, מתפלל פעמיים תפילת עמידה עם "יעלה ויבוא". 
ישנם מקרים שלתפילת התשלומין יש דין שונה וצריך לכוון שהיא תפילת נדבה למשל: 
* אם החסיר מנחה של שבת, מתפלל פעמיים עמידה בערבית של חול, ואומר "אתה חוננתנו". רק בתפילה הראשונה שאז היא חובה. 
* החסיר ולא התפלל מנחה בראש חודש, ובערבית כבר אינו ראש חודש, מתפלל פעמיים עמידה בערבית ולא יזכיר בשנייה "יעלה ויבוא"..

בעת שמתפלל פעמיים עמידה, תמיד הראשונה תהיה תפילת החובה באותו זמן, ורק לאחריה יתפלל את תפילת התשלומים. 
אם יש תוספות לתפילה, כגון יעלה ויבוא בראש חודש, מוסיף את התוספת בהתאם לתפילת החובה ולא לתפילת התשלומים.

שליח ציבור, שהחסיר בשוגג את תפילתו הקודמת, יכול לכוון בעת חזרת הש"ץ שתהיה זאת תפילת תשלומים.

### כוונה
תפילת תשלומים מצריכה כוונה, ועל כן יש משמעות לאיזו תפילה כיוון בעת שהתפלל, לתפילה החובה שעכשיו זה זמנה, או לתפילת התשלומין. שכן אם התכוון בתפילתו הראשונה לשם תשלומין, ובתפילתו השנייה לצאת ידי חובת תפילת החובה, לא יצא ידי חובת תפילת התשלומין, ועליו להתפלל פעם שלישית, ולכוון לצאת ידי חובת תפילת התשלומין. 

## קישורים חיצוניים
* הרב אליעזר מלמד, סדר השלמת תפילה שנשכחה - אתר פניני הלכה
* 

## הערות שוליים

קטגוריה:תפילות ביהדות
קטגוריה:הלכה
ליאור סופר

**ליאור סופר** (נולד ב-9 בדצמבר 1985), הוא ספורטאי ישראלי, המתחרה בסקי מים בכבלים. הוא שלוש פעמים אלוף העולם (2014, 2016 ו-2019) ואלוף אירופה (2011) בווייקבורד.

## ביוגרפיה
סופר גדל בראשון לציון. הוא מתאמן בקבוצת עצמה סקי מים בכבלים תל אביב, בהדרכת עידן טל.

### 2010
#### סגן אלוף העולם
באליפות העולם בסקי מים בכבלים שנערכה בשנת 2010 זכה סופר במדליית כסף.

### 2011
#### אלוף אירופה
באליפות העולם שנערכה בפיליפינים בינואר 2011 סיים סופר במקום חמישי ובאליפות אירופה שנערכה בבלגרד סרביה בספטמבר אותה שנה הוא זכה במדליית זהב.

### 2012
באליפות אירופה בסקי מים בכבלים שנערכה בטולוז צרפת בספטמבר 2012 זכה סופר במדליית כסף.

### 2013
באליפות אירופה שנערכה בשוודיה בספטמבר 2013 זכה סופר במדליית ארד, אחרי שני גולשים מגרמניה.

### 2014
#### אלוף עולם
באליפות אירופה בסקי מים בכבלים שנערכה בפולין ביולי 2014 זכה סופר במדליית כסף. שלושה שבועות לאחר מכן, באליפות העולם בסקי מים בכבלים שנערכה בנורווגיה באוגוסט הוא זכה במדליית הזהב, לפני אלוף אירופה פרדי ואן אוסטן מגרמניה וסן אים מקוריאה הדרומית.

### 2016
באליפות העולם בסקי מים שנערכה במקסיקו בנובמבר 2016 זכה סופר במדליית זהב. במדליית ארד זכה גיא פירר מישראל.

### 2018
באליפות העולם בסקי מים שנערה בארגנטינה בפברואר 2019 זכה סופר במדליית זהב שלישית.

## פרסים
* סופר נבחר לגולש הווייקברוד המצטיין בעולם לשנת 2013 במטעם מגזין הגלישה *Unleashed Wake Mag*.
* סופר נבחר לספורטאי השנה הלא אולימפי של ישראל לשנת 2013 בטקס "המצוינות בספורט" ע"ש יעקב חודורוב, מטעם משרד התרבות והספורט ובשיתוף הטוטו.
* סופר נבחר לספורטאי השנה של ישראל לשנת 2014 בטקס "המצוינות בספורט" ע"ש יעקב חודורוב, מטעם משרד התרבות והספורט ובשיתוף הטוטו.
*סופר נבחר לגולש העשור ע״י ארגון IWWF בחודש מאי 2020.

## קישורים חיצוניים
* ליאור סופר, *The official website of the EAME Cable Wakeboard Council and the Cable Wakeboard World Council* 
* 
* 

## הערות שוליים

קטגוריה:גולשי סקי מים ישראלים
קטגוריה:אלופי עולם ישראלים
קטגוריה:ישראלים שנולדו ב-1985
נפח הפיזור

**נפח הפיזור** (באנגלית: **Volume of distribution**, נקרא גם **VD**) הוא הנפח התאורטי של הפלזמה אילו כל התרופה הייתה מומסת בפלזמה באותו ריכוז בו היא נמצאת בפלזמה בפועל. לכן, ככל שה-VD גדול יותר משמע שהתרופה דלילה יותר בדככארבם, כלומר, יש יותר ממנה בשאר הרקמות בגוף. נפח הפיזור הוא מדד המחושב על ידי חלוקת הכמות הכוללת של התרופה בגוף, בריכוז שלה בדם.

נפח הפיזור יכול לעלות במקרה של אי-ספיקת כליות (עקב אגירת נוזלים) או אי-ספיקת כבד. לעומת זאת, הוא יכול לרדת בעקבות התייבשות.

## חישוב
חישוב נפח הפיזור ניתן על ידי המשוואה הבאה:

:::::::{V_{D}} = \frac{\mathrm{total \ amount \ of \ drug \ in \ the \ body}}{\mathrm{drug \ blood \ plasma \ concentration}}

לפי נוסחה זו אפשר לחשב את מינון התרופה הנדרש כדי לקבל ריכוז תרופה מסוים בדם אם VD ידוע. VD אינו ערך פיזיולוגי; זהו השתקפות של כיצד התרופה תתפזר בדם, בהתאם למאפיינים שונים כמו מסיסות, אפיניות לחלבוני פלזמה, גודל, ואחרים.

לדוגמה, אם ניתן 1,000 מ"ג של תרופה, וכעת ריכוזה בדם הוא 50 מ"ג לליטר, יהיה נפח הפיזור שלה 20 ליטר. כלומר: כמות הדם הנדרשת כדי שכל התרופה תהיה מפוזרת בו בריכוז של 50 מ"ג לליטר היא 20 ליטר. 

בנוסף, על ידי ה-VD ניתן להעריך היכן נמצאת התרופה בגוף: 

קטגוריה:פרמקוקינטיקה
בעל (משפחה)

**בַּעַל** הוא השותף הגברי בנישואים. חובותיו, זכויותיו וסמכותו של הבעל ביחס לבת-זוגו הרעיה, או לבן-זוגו בנישואים חד-מיניים, משתנים בהתאם לתרבות ולחוק.

במערכות יחסים מונוגמיות, הבעל יכול להיות נשוי לאישה אחת בלבד בכל עת, והרעיה יכולה להיות נשואה לגבר אחד בלבד בכל עת. לעומת זאת, במערכות יחסים ביגמיות ופוליגמיות (פוליאנדריות ופוליגניות) ניתן שלבעל ו/או לרעיה יהיו שני בני זוג, שתי בנות זוג או יותר בכל עת.

מסורתית, ברוב התרבויות, הבעל נחשב כראש משק הבית וכמי שאחראי על פרנסת בני הבית.

גם לאחר סיום הקשר, אם על ידי פטירת הבעל או גירושים, בתרבויות רבות, בת זוגו לשעבר מוגדרת כאלמנה, או כגרושתו והוא כגרושהּ, עם משמעויות שונות – חוקיות ותרבותיות.

בעת העתיקה, לבעל הייתה סמכות רבה על אשתו ועל צאצאיו, ובמידה רבה נחשבו לרכושו.

## ראו גם
* רעיה (משפחה)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משפחה
כיכר מרג'ה

**כיכר מרג'ה** (בערבית: **ساحة المرجة**, תעתיק מדויק: **סאחת אלמַרג'ה**) או בשמה הנוסף **כיכר השהידים** (**ساحة الشهداء**; **סאחת אלשוהדה**), היא כיכר מרכזית וחשובה במרכז דמשק, בירת סוריה. הכיכר הוקמה בתקופה העות'מאנית בשנת 1866 כחלק מפיתוח העיר אל מחוץ לחומות העיר העתיקה.

הכיכר בנויה בצורת רחבה אשר מתחתיה עובר נהר הברדה. היא נבנתה במרכז שכונה חדשה ממערב לעיר העתיקה וסביבה הוקמו מספר מבני שלטון חשובים. לאורך השנים עבר מרכז העיר בהדרגה צפונה, וחשיבות הכיכר ירדה במעט. אופי המבנים באזור הכיכר מאפיין את האדריכלות הקולוניאלית האירופאית, שהתפשטה ברחבי האימפריה העות'מאנית באותה התקופה, דוגמה לסגנון זה ניתן לראות בתחנת הרכבת החיג'אזית הממוקמת מעט דרומה מהכיכר.

מסביב לכיכר ישנם כאמור מספר מלונות בהם; מלון עומאר חיאם, מלון אל-טאל, מלון סמיר ומלון רעמסס הילטון. מצפון לרחבת הכיכר נמצא מסגד ילבוגה אשר נבנה בתקופת השלטון הממלוכי בעיר בשנת 1264, לצד המסגד נמצא פארק אל-ערמני ובנוסף בקרבת הכיכר נמצא בניין משרד הפנים הסורי.

## היסטוריה
לקראת סוף המאה ה-19 ועם פיתוח העיר דמשק מחוץ לחומות העיר העתיקה, החלה להתפתח תעשיית תיירות הן למבקרים נוצרים אשר הגיעו לבקר באתרי הקודש ברחבי ארץ הקודש ובדמשק עצמה והן למבקרים מוסלמים אשר עברו בעיר בדרכם למכה או ירושלים, או הגיעו לבקר באתרים חשובים בדמשק. כתוצאה מכך, אזור הכיכר הייתה מזוהה לאורך השנים עם חנויות, מסעדות, בתי הארחה ומלונות.

200px|ממוזער|ימין|הפסל במרכז הכיכר 

בשנת 1905 הוקם במרכז הכיכר פסל ברונזה בצורת עמוד שבראשו תיאור החמידייה קאמי של איסטנבול. הפסל עוצב על ידי הפסל האיטלקי ריימונדו דיארנקו והוקם לציון פתיחת קווי הטלגרף בין דמשק לביירות, חלב ואיסטנבול שהוקמו בשנים אלו, כמו גם כאנדרטה לקדמה שהגיעה לעיר תחת השלטון העות'מאני.

חשיבותה הרבה של הכיכר בתקופת השלטון העות'מאני ולאחר מכן בתקופת המנדט הצרפתי, הביאה לכך שהיא שימשה להוצאות להורג פומביות. ב-6 במאי 1916 נתלו שבעה מתנגדי שלטון סוריים ושוב בשנת 1925 נתלו מתנגדים לשלטון הצרפתי. משום כך קיבלה הכיכר את השם **כיכר השהידים** לזכר אלו שנהרגו למען עצמאותה של סוריה. 

ב-18 במאי 1965 נערכה בכיכר ההוצאה להורג בתלייה של המרגל הישראלי אלי כהן, שפעל בסוריה ונתפס על ידי הממשל הסורי. 

## קישורים חיצוניים

* כיכר מרג'ה באתר 'Syrian Days'.
* Marjeh Square: a space of-the would-be Syrian uprising', 26 במרץ 2011, 'Spaces in Public'.
* 

קטגוריה:דמשק
מרג'ה
קטגוריה:האימפריה העות'מאנית: מבנים
שיינבוים

**שיינבוים** או **שיינבאום** הוא שם משפחה אשכנזי שפירושו אילן נאה. 

קטגוריה:שמות משפחה אשכנזיים
גורגון (קומיקס)

זהו דף פירושונים על דמויות קומיקס בדיוניות, הנקראות "גורגון".
Fly Like an Eagle

"**Fly Like an Eagle**" (תרגום: "לעוף כמו עיט") הוא שיר שכתב סטיב מילר לאלבום באותו שם של להקת סטיב מילר בנד, שהוקלט ב-1976. השיר הגיע למקום השני במצעד ה-100 של מגזין בילבורד בשבוע של 12 במרץ 1977, כשלפניו "Evergreen" של ברברה סטרייסנד מהסרט "כוכב נולד". השיר שייך לסגנון הרוק הפסיכדלי, כולל שימוש בסינתיסייזר ומאופיין באווירה "חלומית" ורגועה. לרוב הוא מנוגן יחד עם הנעימה "Space Intro" מהאלבום "Fly Like an Eagle". השיר זכה לגרסאות כיסוי רבות, אחת מהן ביצע סיל בשנת 1996 כחלק מהפסקול של הסרט "ספייס ג'אם", גרסה שיצאה כסינגל והגיעה למקום העשירי במצעד בילבורד.

## רקע
גרסה מוקדמת של השיר מ-1973, שנוגנה גם בהופעות, היא בסגנון יותר בלוזי ומאופיינת פחות בקצב של פאנק, כאשר נגינה בגיטרה מחליפה את השימוש בסינתיסייזר (אם כי עם אפקט השהיה הדומה לגרסה מ-1976). המילים בגרסה זו שונות מעט, והיא מציינת גם כי העיט רוצה לעוף הרחק משמורת אינדיאנים.

קטע הגיטרה החוזר בשיר הופיע לראשונה בגרסה מעט שונה בשיר של סטיב מילר בנד "My Dark Hour" מ-1969 (בשיר השתתף גם פול מקרטני).

## גרסאות כיסוי
השיר נדגם בשיר *Rollin' in My 5.0* של הראפר ונילה אייס. אייס ביצע את השיר "Fly Like an Eagle" כאמן אורח בהופעות של סטיב מילר בנד.

האחים נוויל ביצעו את השיר באלבומם "Family Groove" משנת 1992. סטיב מילר ניגן על הגיטרה בגרסה זו.

הזמר סיל ביצע גרסת כיסוי של השיר כחלק מהפסקול של הסרט "ספייס ג'אם" (1996), ואף דגם חלקים מהנעימה "Space Intro" של סטיב מילר בנד בפזמון השיר. הגרסה הגיעה למקום העשירי במצעד בילבורד, למקום ה-13 במצעד הפזמונים הבריטי ולמקום השני במצעד הפזמונים הקנדי. סינגל זה היה הראשון של סיל מאז "Kiss From a Rose" משנת 1995 שהגיע לעשירייה הראשונה במצעד בילבורד.

אמנים נוספים שביצעו גרסת כיסוי לשיר או דגמו חלקים ממנו הם להקת לימפ ביזקיט, להקת פיש, לורד פינס, נייט דוג ואקזיביט וכן ביז מארקי.

## קישורים חיצוניים

## הערות שוליים

קטגוריה:שירים באנגלית
קטגוריה:שירים על בעלי כנף
קטגוריה:שירים על תעופה
קטגוריה:שירי רוק פסיכדלי
קטגוריה:סינגלים בהוצאת וורנר רקורדס
קטגוריה:סינגלים בהוצאת קפיטול רקורדס
ניו אמסטרדם (גיאנה)

**ניו אמסטרדם** (באנגלית: **New Amsterdam**, בהולנדית: **Nieuw Amsterdam**) היא אחת הערים הגדולות ביותר בגיאנה, בירת מחוז מזרח ברביס-קורנטין. העיר שוכנת במרחק של 100 ק"מ מדרום מזרח לבירת המדינה ג'ורג'טאון, על הגדה המזרחית של נהר ברביס, 6.5 ק"מ במעלה הזרם מהשפך שלו לאוקיינוס האטלנטי, ומדרום לנהר קנג'.
## היסטוריה
שורשיה של ניו אמסטרדם מתחילים בשנות השלושים והארבעים של המאה ה-18, בכפר שצמח לצדו של מבצר נסאו שניצב 90 ק"מ במעלה נהר ברביס. לפני פרוץ מרד עבדים ב-1763, היו בניו אמסטרדם בית משפט, מחסן, אכסניה, פונדק, שני נפחים, מאפייה, כנסייה לותרנית, וכמה בתי מגורים ומבנים אחרים. העיר נבנתה ב-1740 על ידי ההולנדים ונקראה בתחילה **פורט סינט אנדריס** (Fort Sint Andries). בשנת 1790 היא הייתה למקום מושב הממשלה הקולוניאלית ההולנדית. ב-1803 היא נכבשה על ידי הבריטים.

העיירה הקטנה הייתה חלוצה בחקיקתם של כמה תקנות: היא חוקקה חוקי תברואה, על פיהם לא הותרה בניתם של בתי שימוש ליד הרחובות, תעלות הניקוז היו מכוסות ועשבים נוכשו. כמו כן הוטל פיקוח על המחירים בבית המלון הראשון של העיר.

ב-1763 התחולל בעיר מרד עבדים שבמהלכו הוצתו בתי העיר ונשרפו עד היסוד. המבנה היחידי ששרד הייתה הכנסייה הלותרנית שהייתה בנויה מלבנים. במשך השנים הבאות נבנתה העיר מחדש אך היא כבר פסקה מלהיות מרכז המושבה. בעלי המטעים החלו לחפש אדמות פוריות יותר במורד הנהר ובכך הפכה העיר להיות מבודדת יותר. בתחילה תכננו השלטונות ההולנדים לבנות בעיר מבני ממשלה חשובים, אך בסופו של דבר הבינו שעדיפה תוכנית להעתקת העיר למיקומה הנוכחי. ב-1790 החלו להיבנות המבנים החדשים במיקום החדש.

ב-1831 איבדה ניו אמסטרדם את מעמדה כבירת המושבה ההולנדית, כאשר אוחדו שתי מושבות ומוזגו למושבה גיאנה הבריטית.

העיר של היום קטנה יחסית. היא מכילה שלושה רחובות ראשיים אשר אותם חוצים כתריסר רחובות צדדיים.
## ערים תאומות
* .

## קישורים חיצוניים

* 

* New Amsterdam – Guyana’s oldest town, www.kaieteurnewsonline.com, October 2, 2011


קטגוריה:גיאנה: ערים
קטגוריה:יישובים שהוקמו ב-1740
Far Cry 4

**Far Cry 4** (בתרגום חופשי: **זעקה רחוקה 4**) הוא משחק מחשב מסוגת יריות בגוף ראשון, ובסוגת משחקי עולם הפתוח. המשחק פותח ברובו על ידי אולפני יוביסופט מונטריאול. המשחק יצא לפלטפורמות המחשב האישי, PlayStation 3, Xbox 360, Xbox One ו-PlayStation 4 ב-18 בנובמבר 2014, וביפן יצא ב-22 בינואר 2015.

## עלילת המשחק
גיבור המשחק אג'יי גאלה מגיע למדינה בדיונית בהימלאיה הנקראת "קיראט" (Kyrat), על מנת לפזר בה את כד האפר של אמו, אישווארי (Ishwari), אשר מתה וביקשה להיקבר לצד ביתה, לאקשמנה (Lakshmana). החיילים של שליט קיראט, פגאן מין (הנבל העיקרי במשחק), מגיעים ומתחילים לירות באוטובוס שבו היה אג'יי. פגאן, שכועס על חייליו על שירו על האוטובוס, לוקח את הגיבור לאחוזה של פול דה פלור והם סועדים שם יחדיו.

הגיבור יוצא מן המבנה ופוגש אותו אדם בשם סבאל (Sabal), שבא להציל אותו ואומר שהוא מכיר את אביו, מוהאן. הגיבור בורח מהאזור ומצטרף לקבוצה העונה לשם "שביל הזהב" (Golden Path) אשר נלחמת בפגאן הרשע ובעוזריו. הקבוצה מונה את פול הרמון (Poul "De Plour" Harmon) - פסיכופת המענה אנשים, נור (Noore) - מנהיגה של זירת קרב בה אנשים וחיות נלחמים עד המוות, ויומא (Yuma) - מנהלת בית סוהר בהרי ההימלאיה שבו מוציאים להורג את השבויים בעזרת סמים.

בהמשך המשחק השחקן מחסל את עוזריו של פגאן ונלחם במלחמת האזרחים של קיראט.

### בני משפחתו של אג'יי
* מוהאן גאלה (Mohan Ghale) - אביו של אג'יי. היה המייסד של ארגון שביל הזהב, שלח את אמו של אג'יי, אישווארי, לרגל אחר פגאן ואז נרקם ביניהם רומן. כאשר מוהאן גילה זאת הוא רצח את בתם המשותפת לאקשמנה, ואז אישווארי הרגה אותו כנקמה. אג'יי לא ידע על קיומו, מאחר שאימו לא סיפרה לו עליו.
* אישווארי גאלה (Ishwari Ghale) - אימו של אג'יי. אג'יי הגיע לקיראט כדי לפזר את אפרה לצד אחותו למחצה לאקשמנה (Lakshmana). 
* לאקשמנה מין (Lakshmana Min) - אחותו למחצה של אג'יי מאימו ומפגאן מין. אביו מוהאן הרג אותה.

## קישורים חיצוניים

* 

* 

קטגוריה:משחקי פלייסטיישן 3
קטגוריה:משחקי Xbox 360
קטגוריה:משחקי יריות ממוחשבים (גוף ראשון)
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי וידאו משנת 2014
קטגוריה:Far Cry
קטגוריה:משחקי וידאו שפותחו בקנדה
ניופורט ניוז

**ניופורט ניוז** (באנגלית: **Newport News**) היא עיר עצמאית במדינת וירג'יניה שבארצות הברית. על פי מפקד האוכלוסין של 2010, בעיר מתגוררים  180,719 תושבים. ניופורט ניוז כלולה במטרופולין "המפטון רודס" בדרום מזרח המדינה.

## ערים תאומות
* 
*  
* 

## קישורים חיצוניים

* 
* 

קטגוריה:וירג'יניה: ערים
קטגוריה:יישובים שהוקמו ב-1896
קטגוריה:ארצות הברית: ערי נמל בחוף המזרחי
האיים היוניים (מחוז)

**מחוז האיים היוֹניים** (ביוונית: **Περιφέρεια Ιονίων Νήσων**) הוא אחד משלושה עשר המחוזות של יוון, השוכן באיים היוניים שבים היוני.

המחוז מתחלק לחמש יחידות אזוריות: קורפו, איתקה, קפלוניה, לפקדה וזקינתוס.

המחוז המודרני אינו כולל את שני האיים היוניים הדרומיים ביותר, קיתירה ואנטיקיתרה, הממוקמים מדרום לפלופונסוס, ומשתייכים מינהלתית למחוז אטיקה.

## קישורים חיצוניים

* 

*
קטגוריה:יוון: מחוזות
נוואז שריף

**מיאן מוחמד נוואז שׁריף** (באורדו: **میاں محمد نواز شریف**; נולד ב-25 בדצמבר 1949) הוא פוליטיקאי פקיסטני. כיהן כראש הממשלה ה-13 של פקיסטן. לפני כן, כיהן בתפקיד ראש הממשלה גם בשנים 1990–1993, 1997–1999 ו-2013–2017.
## חייו
בן לשושלת שריף העשירה, שצברה מיליונים על ידי ייצור פלדה. אביו, מוחמד שריף, היה איש עסקים ותעשיין מהמעמד הבינוני-גבוה, שמשפחתו היגרה מאנטנאג בקשמיר למטרות עסקים, ולבסוף התיישב בכפר ג'טי אומרה במחוז אמריטסר בפנג'אב בתחילת המאה העשרים. משפחתה של אמו הגיעה מפולוואמה. בעקבות חלוקת הודו ב-1947, הוריו היגרו מאמריטסר ללאהור. 

שריף היה נשיא הליגה המוסלמית הפקיסטנית  שהיא המפלגה הפוליטית הגדולה ביותר בפקיסטן ומרכיבה את הממשלה.

שריף הוא אחד מעשירי פקיסטן ובעלים של הקונגלומרט קבוצת איטפק  (Ittefaq Group). ב-2005 הוערך הונו בכ-1.4 מיליארד דולר.

ביולי 2018 נגזרו עליו 10 חודשי מאסר וקנס של 8 מיליון ליש"ט לאחר שהורשע בפרשת שחיתות. יחד עמו הורשעו גם בתו וחתנו. הן נחשפו ב"מסמכי פנמה". הוא שוחרר מהכלא לצורך קבלת טיפול רפואי ועבר לגור בבריטניה.

באפריל 2022 מונה אחיו, שהבז שריף, לראש הממשלה.

## קישורים חיצוניים

* 

קטגוריה:ראשי ממשלת פקיסטן
קטגוריה:מיליארדרים מוסלמים
קטגוריה:פקיסטנים שנולדו ב-1949
קרפנטר

**קרפנטר** (Carpenter) הוא שם משפחה שמקורו באנגלית ומשמעותו נגר.

קטגוריה:שמות משפחה
קטגוריה:שמות משפחה לפי עיסוק
קטגוריה:שמות משפחה אנגליים
טוביה סולמי

**טוביה סולמי** (נולד ב-28.11.1939 י"ז כסלו ה'ת"ש ) הוא משורר וסופר ישראלי, חוקר יהדות תימן. מזרחן במקצועו.

## ביוגרפיה
טוביה סולמי נולד בשכונת התקווה בתל אביב. למד היסטוריה של ארצות האסלאם באוניברסיטה העברית בירושלים. בין השנים 1965–1969 ערך את הביטאון "אפיקים" שהקים, בין השאר, לצד יוסף דחוח-הלוי, ומאז משמש כחבר הנהלה ומערכת. הנהיג את המאבק בדבר חטיפת ילדי תימן ב-1966, והיה חבר בוועדה הציבורית שעסקה בעניין זה. ב-1967 השתתף במאבק של תושבי כפר תוחלת, שכפר חב"ד השכן ביקש לספחו לשטחו. בין השנים 1969–1993 עבד כמזרחן במשרד הביטחון. חבר הנהלה בעמותות "אעלה בתמר" ובית מורשת יהדות תימן בראש העין. מאז 1996 עד 2018 סולמי ניהל את בית יהודי תימן בפתח תקווה. זוכה פרס שבזי לשירה לשנת תשס"ה 2005. יקיר העיר פתח תקווה לשנת תשע"א.

## פרסומים
### שירה
* **תפילה לגולים בעולמם**, תל אביב: אפיקים, 1974.
* **שתי גדות למוצררה**, תל אביב: אפיקים, 1978.
* **שתי גדות לאיילון (מוצררה)**. תל אביב. אעלה בתמר. 2017 מהדורה שנייה מורחבת.
* **בטרם גשם**, תל אביב: אפיקים, 1978.
* **עד עלות השחר**, תל אביב: אפיקים, 1980.
* **אל הר ההר**, תל אביב: אפיקים, 1983.
* **כרם היה לתימנים**. תל אביב: אעלה בתמר, 2005.
* **ואף על פי כן.** תל אביב: אעלה בתמר, 2015.
* **שירי מבול בנגב**, הוצאת אעלה בתמר, 2024

;דוקומנטרי
***מושב בטחה - פלא ציוני בנגב**. תל אביב. אעלה בתמר. 2011
***תהלה לדויד** - על אדם וקהילה, פתח תקווה, אעלה בתמר, 2013
***על אנשים יפים ושאינם יפים**, סיפורים, פתח תקווה, אעלה בתמר, 2024

## לקריאה נוספת
*גלוסקא, יצחק, "עברית ישנה וחדשה בשירת תימן הצעירה בישראל", **עטרת יצחק**, תשסד, עמ' 145–176.
*דחוח-הלוי, יוסף, "[על] טוביה סולמי, 'עד עלות השחר'", **אפיקים** ע"ה, תשמא, עמ' 20–21.

## קישורים חיצוניים
* .
* "סולמי, טוביה", בתוך: טובי, יוסף, סרי, שלום (עורכים), **לקסיקון ליהדות תימן**, באתר האגודה לטיפוח חברה ותרבות.
* 
* 

## הערות שוליים

קטגוריה:משוררים ישראלים
קטגוריה:חוקרי יהדות תימן
קטגוריה:שכונת התקווה: אישים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1939
צ'ספיק (וירג'יניה)

**צ'ספיק** (באנגלית: **Chesapeake**) היא עיר עצמאית במדינת וירג'יניה שבארצות הברית. על פי מפקד האוכלוסין של 2010, בעיר הוא 222,209 תושבים. צ'ספיק כלולה במטרופולין אזור "האמפטון רודס" בדרום מזרח המדינה.

צ'ספיק הוקמה ב-1919  ונקראה "צפון נורפוק", והוכרזה כעיר עצמאית תחת השם צ'ספיק בשנת 1963.

## ערים תאומות
* 

## קישורים חיצוניים

* 
* 

קטגוריה:וירג'יניה: ערים
קטגוריה:יישובים שהוקמו ב-1919